title: A Bizottság 2003/104/EK irányelve (2003. november 12.) a metionin hidroxi-analógja izopropil-észterének engedélyezéséről

text:
Fontos jogi nyilatkozat

|

32003L0104

Hivatalos Lap L 295 , 13/11/2003 o. 0083 - 0084

		A Bizottság 2003/104/EK irányelve(2003. november 12.)a metionin hidroxi-analógja izopropil-észterének engedélyezésérőlAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb az 1999/20/EK irányelvvel [1] módosított, a takarmányozási célra felhasznált egyes termékekről szóló, 1982. június 30-i 82/471/EGK tanácsi irányelvre [2], és különösen annak 6. cikkére,mivel:(1) A 82/471/EGK irányelv előírja, hogy a tudományos és műszaki ismeretek fejlődésének eredményeként az említett irányelv mellékletében végrehajtandó módosításokat el kell fogadni a 13. cikkben meghatározott eljárással.(2) Engedélyezés iránti kérelmet nyújtottak be a metionin hidroxi-analógjának izopropil-észterére, amely a 82/471/EGK irányelv mellékletében említett "aminosavak analógjai" nevű csoportba tartozik.(3) A takarmányozási tudományos bizottság 2003. április 25-én véleményt adott e termék takarmányokban való felhasználásáról, azzal a következtetéssel, hogy a metionin hidroxi-analógjának izopropil-észtere nem jelent kockázatot az emberi egészségre, az állatok egészségére, sem a környezetre nézve.(4) A metionin hidroxi-analógjának izopropil-észtere tekintetében benyújtott engedélykérelem vizsgálata azt mutatja, hogy ez a termék megfelel a 82/471/EGK irányelv 6. cikkének (2) bekezdésében megállapított követelményeknek az ezen irányelv mellékletében meghatározott feltételekkel. E terméket ezért engedélyezni kell.(5) Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,ELFOGADTA EZT AZ IRÁNYELVET:1. cikkA 82/471/EGK irányelv melléklete ezen irányelv mellékletének megfelelően módosul.2. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2004. május 20-ig megfeleljenek. E rendelkezések szövegét, valamint a rendelkezések és ezen irányelv közötti megfelelési táblázatot haladéktalanul közlik a Bizottsággal.(2) Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(3) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.3. cikkEz az irányelv az Európai Unió Hivatalos Lapjában való kihirdetését követő hetedik napon lép hatályba.4. cikkEnnek az irányelvnek a tagállamok a címzettjei.Kelt Brüsszelben, 2003. november 12-én.a Bizottság részérőlDavid Byrnea Bizottság tagja[1] HL L 80., 1999.3.23., 20. o.[2] HL L 213., 1982.7.21., 8. o.--------------------------------------------------MELLÉKLETA 82/471/EGK irányelv mellékletében az aminosavak analógjainak jegyzéke a"4.1. A metionin analógjai"címsor alatt a következőkkel egészül ki:"A termékcsoport neve | A termék neve | A tápláló alkotórész megjelölése vagy a mikroorganizmus azonosítása | Tápanyag-kivonat (esetleges meghatározások) | A termékösszetétel jellemzői | Állatfaj | Különös rendelkezések |4.1. A metionin analógjai | 4.1.3. a metionin hidroxi-analógjának izopropil-észtere | CH3-S-(CH2)2-CH(OH) – COO-CH-(CH3)2 | – | –Monomer észterek: minimum 90 %–Nedvesség-tartalom: maximum 1 % | Tejelő tehén | A termék címkéjén vagy csomagolásán feltüntetendő információk: 2-hidroxi-4-metiltiobutanonsav izopropil-észtereAz összetett takarmány címkéjén vagy csomagolásán feltüntetendő információk: a metionin analógja: 2-hidroxi-4-metiltiobutanonsav izopropil-észterea metionin analógjának elegyítési aránya a takarmányban." |--------------------------------------------------


title: Az Európai Parlament és a Tanács 2009/102/EK irányelve ( 2009. szeptember 16. ) a társasági jog területén az egyszemélyes korlátolt felelősségű társaságokról (EGT-vonatkozású szöveg)

text:
               1.10.2009

               HU

               Az Európai Unió Hivatalos Lapja

               L 258/20

      AZ EURÓPAI PARLAMENT ÉS A TANÁCS 2009/102/EK IRÁNYELVE

   (2009. szeptember 16.)
   a társasági jog területén az egyszemélyes korlátolt felelősségű társaságokról
   (kodifikált változat)
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 44. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               A Tanács egyszemélyes korlátolt felelősségű társaságokról szóló, 1989. december 21-i 89/667/EGK tizenkettedik társasági jogi irányelvét (3) több alkalommal jelentős mértékben módosították (4). Az átláthatóság és az ésszerűség érdekében az említett irányelvet kodifikálni kell.

               (2)

               A biztosítékoknak a Közösség egészében történő egyenértékűvé tétele céljából össze kell hangolni a tagállamok által a Szerződés 48. cikkének második bekezdése szerinti társaságok részére a társasági tagok és harmadik személyek érdekei védelmében előírt biztosítékokat.

               (3)

               Ezen a területen az adatszolgáltatás és közzététel, a kötelezettségvállalások érvényessége, a társaságok érvénytelensége, illetőleg az éves beszámoló és az összevont (konszolidált) beszámoló tárgyában született, az egész Közösségre kiterjedő egységes biztosítékok kialakítása érdekében a tagállamok által a társasági tagok és harmadik személyek érdekei védelmében a Szerződés 58. cikkének (2) bekezdése szerinti társaságoknak előírt biztosítékok összehangolásáról szóló, 1968. március 9-i 68/151/EGK első tanácsi irányelv (5) és a Szerződés 54. cikke (3) bekezdésének g) pontja alapján meghatározott jogi formájú társaságok éves beszámolójáról szóló, 1978. július 25-i 78/660/EGK negyedik tanácsi irányelv (6), valamint a Szerződés 54. cikke (3) bekezdésének g) pontja alapján az összevont (konszolidált) éves beszámolóról szóló, 1983. június 13-i 83/349/EGK hetedik tanácsi irányelv (7) minden tőketársaságra vonatkozik. Mindazonáltal a biztosítékok egyenértékűvé tétele céljából a részvénytársaságok alapításának, valamint ezek tőkéje fenntartásának és módosításának tekintetében a tagállamok által a társasági tagok és harmadik személyek érdekei védelmében a Szerződés 58. cikkének (2) bekezdése szerinti társaságoknak előírt biztosítékok összehangolásáról szóló, 1976. december 13-i 77/91/EGK második tanácsi irányelv (8) és a Szerződés 54. cikke (3) bekezdésének g) pontja alapján a részvénytársaságok egyesüléséről szóló, 1978. október 9-i 78/855/EGK harmadik tanácsi irányelv (9), valamint a Szerződés 54. cikke (3) bekezdésének g) pontja alapján a részvénytársaságok szétválásáról szóló, 1982. december 17-i 82/891/EGK hatodik tanácsi irányelv (10) csak a részvénytársaságokra vonatkozik.

               (4)

               Szükséges olyan jogi eszközről rendelkezni, amely az egész Közösség területén lehetővé teszi az egyéni vállalkozó felelősségének korlátozását a tagállamok azon jogszabályainak sérelme nélkül, amelyek kivételes esetekben megkövetelik e vállalkozó felelősségét vállalkozása kötelezettségvállalásainak teljesítéséért.

               (5)

               A korlátolt felelősségű társaság az alapításától fogva egyszemélyes társaság is lehet, vagy azzá válhat, mert üzletrészei egyetlen tag kezébe kerülnek. A konszernekre vonatkozó nemzeti jogszabályok összehangolásáig a tagállamok bizonyos különös rendelkezéseket, illetve szankciókat állapíthatnak meg olyan esetekre, amikor egy természetes személy több társaság egyedüli tagja, vagy amikor egy egyszemélyes társaság vagy bármely egyéb jogi személy valamely társaság egyedüli tagja. E felhatalmazásnak az az egyedüli célja, hogy figyelembe vegye azokat a jellegzetességeket, amelyek bizonyos nemzeti jogszabályokban léteznek. Ebből a célból a tagállamok meghatározott esetekben korlátozásokat állapíthatnak meg az egyszemélyes társaságok alapításával, illetve az azokba való belépéssel kapcsolatban, vagy előírhatják az egyedüli tag korlátlan felelősségét. A tagállamok szabadon megállapíthatnak szabályokat annak a kockázatnak a kezelésére, amelyet az egyszemélyes társaságok jelenthetnek egyszemélyes voltuk miatt, különösen annak a biztosítására, hogy a jegyzett tőke befizetése megtörténjen.

               (6)

               Azt a tényt, hogy az összes üzletrész egyetlen tag kezébe került, valamint a társaság egyedüli tagjának megjelölését egy, a nyilvánosság számára hozzáférhető nyilvántartásba történő bejegyzés útján közzé kell tenni.

               (7)

               Az egyedüli tag által a taggyűlés hatáskörében hozott határozatokat írásba kell foglalni.

               (8)

               Az egyedüli tag és az általa képviselt társaság között megkötött szerződéseket ugyanígy írásba kell foglalni, amennyiben az ilyen szerződések nem rendes feltételek alapján megkötött folyó jogügyletekre vonatkoznak.

               (9)

               Ez az irányelv nem érinti a II. melléklet B. részében felsorolt irányelvek nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségeket,

         ELFOGADTA EZT AZ IRÁNYELVET:
   1. cikk
   Az ezen irányelvben előírt összehangoló intézkedéseket a tagállamoknak az I. mellékletben rögzített társasági formákra vonatkozó törvényi, rendeleti és közigazgatási rendelkezéseire kell alkalmazni.
   2. cikk
   (1)   Egy társaság alapítható egy taggal, valamint az is lehetséges, hogy az összes üzletrész tulajdonjogát egyetlen tag szerezze meg (egyszemélyes társaság).
   (2)   A vállalatcsoportokra vonatkozó nemzeti rendelkezések összehangolásáig a tagállamok megállapíthatnak bizonyos különös rendelkezéseket és szankciókat olyan esetekre, ha:

               a)

               egy természetes személy több társaság egyedüli tagja; vagy

               b)

               egy egyszemélyes társaság vagy egy más jogi személy valamely társaság egyedüli tagja.

         3. cikk
   Ha egy társaság azért válik egyszemélyes társasággá, mert az összes üzletrészének tulajdonát egyetlen személy szerzi meg, úgy ezt a tényt, az egyedüli tag személyének megjelölésével együtt, a 68/151/EGK irányelv 3. cikkének (1) és (2) bekezdésében említett aktában vagy cégnyilvántartásban kell rögzíteni, illetve bejegyeztetni, vagy pedig egy, a cég által őrzött és a nyilvánosság számára hozzáférhetővé tett nyilvántartásba kell bevezetni.
   4. cikk
   (1)   Az egyedüli tag gyakorolja a társaság taggyűlésének hatáskörét.
   (2)   Az egyedüli tag által az (1) bekezdésben említett területen hozott határozatokat jegyzőkönyvbe kell venni, vagy írásba kell foglalni.
   5. cikk
   (1)   Az egyedüli tag és az általa képviselt társaság között megkötött szerződéseket jegyzőkönyvbe kell venni, vagy írásba kell foglalni.
   (2)   A tagállamoknak nem kell az (1) bekezdést alkalmazniuk rendes feltételek mellett megkötött folyó jogügyletekre.
   6. cikk
   Ha egy tagállam megengedi a 2. cikk (1) bekezdésében meghatározott egyszemélyes társaságok létrejöttét részvénytársasági társasági formában is, úgy ezt az irányelvet kell alkalmazni.
   7. cikk
   Egy tagállam megteheti, hogy nem engedélyezi egyszemélyes társaságok alapítását, ha jogszabályai úgy rendelkeznek, hogy egy egyéni vállalkozó létrehozhat olyan társaságot, amelynek a felelőssége egy megnevezett tevékenységre fordított vagyoni hozzájárulásra korlátozódik, feltéve, hogy az ilyen vállalkozások számára az ezen irányelvben vagy bármely egyéb, az 1. cikkben említett társaságokra alkalmazandó közösségi rendelkezésekben megszabottakkal egyenértékű biztosítékokat állapítanak meg.
   8. cikk
   A tagállamok közlik a Bizottsággal nemzeti jogszabályaiknak azon főbb rendelkezéseit, amelyeket az ezen irányelv által szabályozott területen fogadnak el.
   9. cikk
   A II. melléklet A. részében említett jogi aktusokkal módosított 89/667/EGK irányelv hatályát veszti, a II. melléklet B. részében felsorolt irányelveknek a nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségek sérelme nélkül.
   A hatályon kívül helyezett irányelvre történő hivatkozásokat erre az irányelvre történő hivatkozásként kell értelmezni, a III. mellékletben szereplő megfelelési táblázattal összhangban.
   10. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   11. cikk
   Ennek az irányelvnek a tagállamok a címzettjei.

      Kelt Strasbourgban, 2009. szeptember 16-án.

            az Európai Parlament részéről

            az elnök

         J. BUZEK

            a Tanács részéről

            az elnök

         C. MALMSTRÖM

      (1)  HL C 77., 2009.3.31., 42. o.

      (2)  Az Európai Parlament 2008. november 18-i véleménye (a Hivatalos Lapban még nem tették közzé) és a Tanács 2009. július 13-i határozata.

      (3)  HL L 395., 1989.12.30., 40. o.

      (4)  Lásd a II. melléklet A. részét.

      (5)  HL L 65., 1968.3.14., 8. o.

      (6)  HL L 222., 1978.8.14., 11. o.

      (7)  HL L 193., 1983.7.18., 1. o.

      (8)  HL L 26., 1977.1.31., 1. o.

      (9)  HL L 295., 1978.10.20., 36. o.

      (10)  HL L 378., 1982.12.31., 47. o.

      I. MELLÉKLET

         Az 1. cikkben említett társasági formák

                  —

                     Belgiumban:

                  „société privée à responsabilité limitée/besloten vennootschap met beperkte aansprakelijkheid”,

                  —

                     Bulgáriában:

                  „дружество с ограничена отговорност, акционерно дружество”,

                  —

                     a Cseh Köztársaságban:

                  „společnost s ručením omezeným”,

                  —

                     Dániában:

                  „anpartsselskaber”,

                  —

                     Németországban:

                  „Gesellschaft mit beschränkter Haftung”,

                  —

                     Észtországban:

                  „aktsiaselts, osaühing”,

                  —

                     Írországban:

                  „private company limited by shares or by guarantee”,

                  —

                     Görögországban:

                  „εταιρεία περιορισμένης ευθύνης”,

                  —

                     Spanyolországban:

                  „sociedad de responsabilidad limitada”,

                  —

                     Franciaországban:

                  „société à responsabilité limitée”,

                  —

                     Olaszországban:

                  „società a responsabilità limitata”,

                  —

                     Cipruson:

                  „Ιδιωτική εταιρεία περιορισμένης ευθύνης με μετοχές ή με εγγύηση”,

                  —

                     Lettországban:

                  „sabiedrība ar ierobežotu atbildību”,

                  —

                     Litvániában:

                  „uždaroji akcinė bendrovė”,

                  —

                     Luxemburgban:

                  „société à responsabilité limitée”,

                  —

                     Magyarországon:

                  „korlátolt felelősségű társaság, részvénytársaság”,

                  —

                     Máltán:

                  „kumpannija privata/private limited liability company”,

                  —

                     Hollandiában:

                  „besloten vennootschap met beperkte aansprakelijkheid”,

                  —

                     Ausztriában:

                  „Aktiengesellschaft, Gesellschaft mit beschränkter Haftung”,

                  —

                     Lengyelországban:

                  „spółka z ograniczoną odpowiedzialnością”,

                  —

                     Portugáliában:

                  „sociedade por quotas”,

                  —

                     Romániában:

                  „societate cu răspundere limitată”,

                  —

                     Szlovéniában:

                  „družba z omejeno odgovornostjo”,

                  —

                     Szlovákiában:

                  „spoločnosť s ručením obmedzeným’”,

                  —

                     Finnországban:

                  „osakeyhtiö/aktiebolag”,

                  —

                     Svédországban:

                  „aktiebolag”,

                  —

                     az Egyesült Királyságban:

                  „private company limited by shares or by guarantee”.

      II. MELLÉKLET
      A.   RÉSZ

         A hatályon kívül helyezett irányelv és későbbi módosításainak listája

      (lásd a 9. cikket)

                  A Tanács 89/667/EGK irányelve
                  (HL L 395., 1989.12.30., 40. o.)

                  Az 1994. évi csatlakozási okmány I. mellékletének XI.A pontja
                  (HL C 241., 1994.8.29., 194. o.)

                  A 2003. évi csatlakozási okmány II. mellékletének 4.A pontja
                  (HL L 236., 2003.9.23., 338. o.)

                  A Tanács 2006/99/EK irányelve
                  (HL L 363., 2006.12.20., 137. o.)

                  Kizárólag a melléklet A.4. pontja

            B.   RÉSZ

         A nemzeti jogba való átültetésre és alkalmazásra előírt határidők listája

      (lásd a 9. cikket)

                  Irányelv

                  Átültetés határideje

                  Alkalmazás napja

                  89/667/EGK

                  1991. december 31.

                  Legkésőbb 1993. január 1. az 1992. január 1-jén már létező társaságok esetében

                  2006/99/EK

                  2007. január 1.

      III. MELLÉKLET

         MEGFELELÉSI TÁBLÁZAT

                  89/667/EGK irányelv

                  Ez az irányelv

                  1. cikk, bevezető szöveg

                  1. cikk

                  1. cikk, elsőtől a huszonhetedik terjedő francia bekezdés

                  I. melléklet

                  2–7. cikk

                  2–7. cikk

                  8. cikk, (1) bekezdés

                  —

                  8. cikk, (2) bekezdés

                  —

                  8. cikk, (3) bekezdés

                  8. cikk

                  —

                  9. cikk

                  —

                  10. cikk

                  9. cikk

                  11. cikk

                  —

                  I. melléklet

                  —

                  II. melléklet

                  —

                  III. melléklet


title: A Bizottság 2004/116/EK irányelve (2004. december 23.) a 82/471/EGK tanácsi irányelvnek a Candida guilliermondii felvétele tekintetében történő módosításárólEGT vonatkozású szöveg

text:
               24.12.2004

               HU

               Az Európai Unió Hivatalos Lapja

               L 379/81

      A BIZOTTSÁG 2004/116/EK irányelve
   (2004. december 23.)
   a 82/471/EGK tanácsi irányelvnek a Candida guilliermondii felvétele tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált egyes termékekről szóló 82/471/EGK tanácsi irányelvre (1) és különösen annak 6. cikkére,
   mivel:

               (1)

               A 82/471/EGK irányelv mellékletében meghatározott „1.2.1. állati vagy növényi eredetű kivonatokon tenyésztett élesztők” termékcsoportba tartozó Candida guilliermondii-ra engedélyezési kérelmet nyújtottak be. Ez a takarmány a citromsav gyári úton erjesztéssel történő előállítása után maradó kimerült-sejt alapú mikrobás termék.

               (2)

               Az Európai Élelmiszerbiztonsági Hatóság takarmány-adalékanyagokkal és termékekkel vagy anyagokkal foglalkozó tudományos testülete 2004. június 7-én véleményt bocsátott ki e termék takarmányokban való használatáról, amely megállapítja, hogy a növényi eredetű kivonaton (cukornád melasz) tenyésztett Candida guilliermondii nem jelent kockázatot az emberi, az állati egészségre vagy a környezetre.

               (3)

               A növényi eredetű kivonaton tenyésztett Candida guilliermondii-ra vonatkozóan benyújtott engedélyezési kérelem vizsgálata azt mutatja, hogy ez a termék a 82/471/EGK irányelv 6. cikke (2) bekezdésében megállapított követelményeknek – a mellékletben előírt feltételek mellett – megfelel.

               (4)

               A 82/471/EGK irányelvet ennek megfelelően módosítani kell.

               (5)

               Az ebben az irányelvben előírt intézkedések összhangban vannak az Élelmiszerlánc és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 82/471/EGK irányelv melléklete az ezen irányelv mellékletében előírtak szerint módosul.
   2. cikk
   (1)   A tagállamok legkésőbb 2005. június 30-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Haladéktalanul ismertetik a Bizottsággal e rendelkezések szövegét, valamint e rendelkezések és ezen irányelv közötti megfelelési táblázatot.
   Amikor a tagállamok elfogadják e rendelkezéseket, azokban hivatkoznak erre az irányelvre vagy azokhoz hivatalos kihirdetésük alkalmával ilyen hivatkozást csatolnak. A tagállamok maguk határozzák meg az ilyen hivatkozás módját.
   (2)   A tagállamok ismertetik a Bizottsággal a nemzeti jog azon főbb rendelkezéseinek szövegét, amelyeket az ezen irányelv által szabályozott területeken belül fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő hetedik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2004. december 23-án.

            a Bizottság részéről

         Markos KYPRIANOU

            a Bizottság tagja

      (1)  HL L 213., 1982.7.21., 8. o. A legutóbb a 2003/104/EK bizottsági irányelvvel (HL L 295., 2003.11.13., 83. o.) módosított irányelv.

      MELLÉKLET
      A 82/471/EGK irányelv mellékletében lévő 1.2.1. termékcsoport helyébe az alábbiak lépnek:

                     A termékcsoport megnevezése

                     A termék megnevezése

                     Tápláló alkotórész megnevezése vagy a mikroorganizmus azonosítása

                     Tápanyag-kivonat
                     (részletezés, ha van)

                     Termékösszetétel jellemzők

                     Állatfajok

                     Különös rendelkezések

                                 „1.2.1.

                                 Állati vagy növényi eredetű kivonaton tenyésztett élesztők

                     Minden élesztő

                                 —

                                 amelyet a 3. és 4. oszlopban felsorolt mikroorganizmusokból és kivonatokból nyertek ki

                                 —

                                 amelyek sejtjei elpusztultak

                        Saccharomyces cerevisiae

                        Saccharomyces carlsbergiensis

                        Kluyveromyces lactis

                        Kluyveromyces fragilis

                     Melasz, lepárlóüzemi hulladék, gabonafélék és keményítőtartalmú termékek, gyümölcslé, búza, savó, tejsav és hidrolizált növényi rostok

                     Minden állatfaj

                        Candida guilliermondii

                     Melasz, lepárlóüzemi hulladék, gabonafélék és keményítőtartalmú termékek, gyümölcslé, búza, savó, tejsav és hidrolizált növényi rostok

                     Szárazanyag legalább 16 %

                     Hízósertések”


title: Az Európai Parlament és a Tanács 2005/82/EK irányelve ( 2005. december 14. ) a nyilvános páneurópai földi rádiós személyhívó rendszernek a Közösségen belüli összehangolt bevezetéséhez kijelölt frekvenciasávokról szóló 90/544/EGK tanácsi irányelv hatályon kívül helyezéséről   (EGT vonatkozású szöveg)

text:
               27.12.2005

               HU

               Az Európai Unió Hivatalos Lapja

               L 344/38

      AZ EURÓPAI PARLAMENT ÉS A TANÁCS 2005/82/EK IRÁNYELVE

   (2005. december 14.)
   a nyilvános páneurópai földi rádiós személyhívó rendszernek a Közösségen belüli összehangolt bevezetéséhez kijelölt frekvenciasávokról szóló 90/544/EGK tanácsi irányelv hatályon kívül helyezéséről
   (EGT vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   tekintettel a Régiók Bizottságának véleményére (2),
   a Szerződés 251. cikkében megállapított eljárásnak megfelelően (3),
   mivel:

               (1)

               A 90/544/EGK irányelv (4) előírta a tagállamok számára, hogy legkésőbb 1992. december 31-ig a nyilvános páneurópai földi rádiós személyhívó szolgáltatás részére (a továbbiakban „ERMES”) négy csatornát jelöljenek ki a 169,4-től a 169,8 MHz-ig terjedő hullámsávon belül, valamint biztosítsák, hogy a tervek a lehető legrövidebb időn belül elkészüljenek annak érdekében, hogy a nyilvános páneurópai rádiós személyhívó szolgáltatás a kereskedelmi igényeknek megfelelően a 169,4-től a 169,8 MHz-ig terjedő hullámsáv egészét elfoglalhassa.

               (2)

               A 169,4–169,8 MHz-es hullámsáv ERMES szolgáltatások általi használata csökkent vagy megszűnt, ezért a hullámsávot jelenleg nem használja ki hatékonyan az ERMES rendszer, és azt más közösségi szakpolitikai szükségletek teljesítésére lehetne alkalmazni.

               (3)

               Az Európai Parlament és Tanács az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK határozata (Rádióspektrum-határozat) (5) közösségi szakpolitikát és jogi kereteket határozott meg a szakpolitikai megközelítések koordinációja, és ahol indokolt, a harmonizált feltételek biztosítása érdekében a hullámsávnak a belső piac létrehozásához és működéséhez szükséges elérhetőségére és hatékony használatára vonatkozóan. Az említett határozat lehetővé teszi a Bizottság számára, hogy technikai végrehajtó intézkedéseket hozzon a hullámsáv elérhetőségére és hatékony használatára vonatkozó harmonizált feltételek biztosítása érdekében.

               (4)

               Mivel a 169,4–169,8 MHz-es hullámsáv megfelelő a fogyatékkal élőket segítő alkalmazásokra, és figyelembe véve azt, hogy az ilyen alkalmazások előmozdítása a Közösség egyik szakpolitikai célja, és illeszkedik a belső piac működésének biztosítása általános célkitűzéséhez, a Bizottság a Rádióspektrum-határozat 4. cikkének (2) bekezdése értelmében megbízta a Postai és Távközlési Igazgatások Európai Értekezletét (a továbbiakban „CEPT”) azzal, hogy vizsgálja meg többek között a fogyatékkal élők segítésével kapcsolatos alkalmazásokat.

               (5)

               A CEPT a megbízás alapján egy új frekvenciatervet és csatornafelosztást készített el, ami hat különböző típusú alkalmazás számára teszi lehetővé a hullámsáv megosztását több közösségi szakpolitikai célkitűzés teljesítése érdekében.

               (6)

               Mindezen okból kifolyólag és a Rádióspektrum-határozat célkitűzéseinek megfelelően a 90/544/EGK irányelvet hatályon kívül kell helyezni,

         ELFOGADTA EZT AZ IRÁNYELVET:
   1. cikk
   A 90/544/EGK irányelv 2005. december 27-tól hatályát veszti.
   2. cikk
   Ez az irányelv az Európai Unió Hivatalos Lapjában való kihirdetésének napján lép hatályba.
   3. cikk
   Ennek az irányelvnek a tagállamok a címzettjei.

      Kelt Strasbourgban, 2005. december 14-én.

            az Európai Parlament részéről

            az elnök

         J. BORRELL FONTELLES

            a Tanács részéről

            az elnök

         C. CLARKE

      (1)  2005. október 27-i vélemény (a Hivatalos Lapban még nem tették közzé).

      (2)  2005. november 17-én, nem kötelező konzultációt követően adott vélemény (a Hivatalos Lapban még nem tették közzé).

      (3)  Az Európai Parlament 2005. november 15-i véleménye (a Hivatalos Lapban még nem tették közzé) és a Tanács 2005. december 1-jei határozata.

      (4)  HL L 310., 1990.11.9., 28. o.

      (5)  HL L 108., 2002.4.24., 1. o.